Színpadi története során Katona drámájának betiltásai:

„A Bánk bán nemzeti dráma lett, amelynek auráját a kétszeri betiltás (**1839** és **1845**, valamint **1849** és **1858** között) csak növelte.”

**1819** Pesten vendégszereplő székesfehérvári színtársulat nem adhatja elő

**1860** Nagyszalonta betiltják

Forrás: <http://www.forrasfolyoirat.hu/0802/kerenyi.pdf>

Orosz László: A Bánk bán értelmezéseinek története, Krónika Nova Kiadó, Budapest,1999

**Cenzori jelentés**

Tisztelt Bástya elvtárs! Katona József Bánk bán című drámájára jó lesz odafigyelni, ugyanis túlságosan is feltüzeli szocialista népünket. Dolgozó népünk számára olyan eszméket sugall, amelyek károsak lehetnek a szocializmus építésének útján.

A legrettenetesebbel kezdeném, mindjárt a mű velejét képező történet feldolgozásával.

Amikor ilyet valaki a kezébe vesz, gondol-e arra, hogy ez bármikor egy békeharcos kommunista elvtárs szeme elé tárulhat. És hogy akkor az milyen hatással lesz? Mindenképpen a darab betiltásával büntetendő cselekménynek gondolom. Akkor majd meggondolják egyes, felelősségtudattal jelenleg nem rendelkező értelmiségiek, okozzanak-e kárt vagy sem, kirágják-e vagy sem a magyar szocialista társadalom egészséges szövetét.

Véleményem szerint Tiborc alakja teljes egészében elsikkad a drámában, miközben tudjuk, hogy szocialista társadalmunk vezető ereje a munkásosztály, szoros és megbonthatatlan szövetségben a paraszti osztállyal és az értelmiségi réteggel. Itt lehetünk tanúi annak a minden jóravaló néző által ismert ténynek, hogy ahol hazátlanság van, ott az internacionalizmus sem virágozhat. Az előadás rendezője az indokoltnál sokkal jobban kidomborította az idegen uralom erejét és jelentőségét. Leírja, kimondja, mert leírhatja, kimondhatja! Úgy véli talán, hogy a nagy Sztálinnalujjat húzhat? Erre a kihágásra nemcsak azért kell lesújtatnunk, mert önmagában káros, hanem mert tudjuk, aki a legnagyobb hatalommal, a Szovjetunióval szemben szemtelen, az minden erejével megpróbálja kivonni magát a hatalom alól, gondolatai anarchiát szülnek, zavar és kuszaság támad zűrzavaros teóriáitól.

Nem is beszélve arról, hogy 1948. március 15-én a magyar szabadság hajnalának százéves évfordulóján ünnepi tanácskozásra gyűlt egybe a magyar törvényhozás, hogy törvénybe iktassa 1848/49 emlékét. A centenáriumi ünnepségekre Budapestre érkezett a Szovjetunió küldöttségének élén Vorosilov marsall, Tito Jugoszláviájának képviselői, a román kormány, a testvéri Lengyelország, Bulgária, Csehszlovákia, az albán és a hősi görög nép küldöttei. 1848 elbukott, mert vezető osztályában két lélek lakozott. Ennek érzékeltetésével a színdarab is adós maradt.

Mindenesetre kérem, a törvény teljes szigorával lépjünk fel az efféle káros alkotásokkal szemben, és ne díjakkal halmozzuk el alkotóinkat. Mint tették azt korábban, abban a szabados világban, amelyben nem volt még becsülete a tisztességesen gondolkodó, a munkaversenyeken acélosan helytálló dolgozó munkásosztálynak

Elvtársi és harcos üdvözlettel:

Agymenők\_Kisvárda